OpenLLM-France/wikimedia huggingface dataset:
# Bisturí elèctric

El bisturí elèctric és un instrument quirúrgic que talla el teixit, al mateix temps que el cauteritza evitant l'hemorràgia. S'utilitza, entre altres especialitats en cirurgia plàstica i dermatologia. Està connectat a un generador de corrent altern d'alta freqüència i alta intensitat (amb freqüències de 0,5-1,75 MHz, i amb potències de l'ordre de 100-300 W), que genera l'escalfor necessària per a la cauterització.
El terminal actiu del bisturí elèctric està compost per una fulla-elèctrode d'acer quirúrgic (Surgical stainless steel), una agulla o una pinça depenent de si es vol realitzar tall o dissecció. L'altre elèctrode és una placa humida aplicada en una altra zona del cos del pacient. Utilitzant el bisturí la sang es coagula i els petits vasos s'obstrueixen, podent-se efectuar incisions que pràcticament no sagnen. Es poden emprar puntes especials i agulles diatèrmiques per destruir teixits innecessaris (electrocauteri).

## Vegeu també

* Bisturí làser
* Magnetoteràpia

## Referències

* ↑ Radiological Society of North America; Radiological Society of North America. Scientific Assembly. Radiology. Radiological Society of North America., 1928.
* ↑ Yaffa, R «A Primer on Surgical Stainless Steel» (en anglès). Instrument Continuing Education (ICE), Lesson nº CIS 215. Purdue University. Arxivat de l'original el 9 de setembre 2015 [Consulta: 14 desembre 2015]. Arxivat 9 de setembre 2015 a Wayback Machine.

## Enllaços externs

* Bisturí elèctric Arxivat 2013-01-16 a Wayback Machine.
* Accessoris electroquirúrgics. Skar Corp. (en anglès)
# Laia Font

Laia Font (Gironella, 2007) és una gimnasta catalana, considerada una de les grans promeses de la gimnàstica artística. Des dels quatre anys forma part del club Egiba (Manresa), on comparteix equip amb la també internacional Lorena Medina. Després d'una gran trajectòria com a internacional júnior, en la primera temporada en què podia competir com a sènior s'ha consolidat com a integrant de la selecció espanyola i ha participat al Campionat del Món 2023 celebrat a Anvers (Bèlgica), on va quedar a unes dècimes de la classificació per als Jocs Olímpics de París 2024.
La gimnasta gironellenca, germana petita de la també internacional Carla Font, va debutar com a sènior a la Copa del Món de Cottbus 2023, on va ser quarta absoluta en salt a només una dècima del podi. Aquesta mateixa temporada, s'ha proclamat campiona de Catalunya de gimnàstica artística i bronze al campionat d'Espanya, a més de campiona d'Espanya en l'aparell de salt i de liderar l'Egiba al lloc més alt del podi en equips.

## Referències

* ↑ Mendiola, Luis. «Laia Font, un salto al futuro de la gimnasia» (en castellà), 28-02-2023. [Consulta: 5 gener 2024].
* ↑ NacióManresa. «Laia Font empeny la selecció espanyola de gimnàstica artística fins al Mundial d'Anvers». [Consulta: 5 gener 2024].
* ↑ «Federació Catalana de Gimnàstica». [Consulta: 5 gener 2024].
* ↑ NacióManresa. «Laia Font, quarta a la final de salt de la Copa del Món de Cottbus en categoria absoluta». [Consulta: 5 gener 2024].
* ↑ NacióManresa. «L'Egiba monopolitza el Campionat de Catalunya de gimnàstica artística». [Consulta: 5 gener 2024].
* ↑ NacióManresa. «Fita històrica de l'Egiba: campió d'Espanya absolut masculí i femení el mateix any». [Consulta: 5 gener 2024].
# Bhavabhuti

Bhavabhuti va ser un estudiós indi del segle viii, conegut per les seves obres de teatre i poesia escrites en sànscrit. Les seves obres es consideren equivalents a les obres de Kalidasa. Bhavabhuti va néixer en una subcasta braman (deshastha bráhmana) en el si de la família Padmapura, a Vidarbha, al districte de Gondia, sobre la frontera de Maharashtra (Índia central).
El seu veritable nom era Srikantha Nilakantha, i era fill de Nilakantha i Jatukarni. Va rebre la seva educació a Padma Pawaya, a 42 quilòmetres al sud-oest de Gwalior. Es creu que la seva guru va ser Parama-Hamsa dhiana-Nidhi. Va compondre les seves obres de teatre a Kalpi, una localitat a la vora del riu Yamuna.
Es creu més que va ser el poeta de la cort del rei Yasho Varman de Kanauj. L'historiador Kalhana, al segle XII el mostra en l'entorn del rei, que va ser assassinat per Lalitaditya, rei del Kaixmir, el 736.

## Malatimadhava

L'obra es desenvolupa a la ciutat de Padmavati. El rei vol que la filla del seu ministre Malati és gairebé amb un jove anomenat Nandana. Ella està enamorada de Madhava des que el va veure i va dibuixar el seu retrat. Madhava sent el mateix, i dibuixa al seu torn un retrat d'ella. Una qüestió lateral se suscita entre els amics de la parella, Makaranda i Madayantika. Aquest últim és atacat per un tigre, i rescata Makaranda, però rep ferides en el procés. Després de nombrosos obstacles, tot acaba bé, amb la unió de les dues parelles.

## Llegat

L'últim guruyí, Laxmanrao Mankar va anomenar la seva societat educativa Bhavabhuti Education Society el 1950. Yashodabai Rahile va fundar la Bhavabhuti Mandal en 1996. O. C. Patel publicó el libro Bhavbhuti ab geeton mein, igual que diversos CDs i cassets per mantenir viva la memòria de les llegendes. Els canals locals de l'Índia, Sayhyadri i E TV Marathi, van difondre alguns documentals sobre la vida del poeta. A la regió natal de Bhavabhuti hi ha diverses estàtues en la seva memòria.

## Referències

* ↑ Mandal: comunitat.
* ↑ Bhavbhuti ab geeton mein: ‘Bhavbhuti actual en les seves cançons'.

## Bibliografia

* Mahavira-Charita ('caràcter del valerós'), descriu la infància de Rama
* Malati-Madhava, obra de teatre basada en el romanç de Malati i Madhava
* Uttara-branca-Charita (caràcter dels últims anys de Rama), que descriu quan Rama va ser coronat rei, quan va exiliar a la seva fidel esposa Sita per prestar atenció a les enraonies de la gent, i la seva posterior reunió.
* Vetala-panchvimshati «Vikram and The Vampire»., (Hindi, Baital Pachisi, traduït per Richard Francis Burton com a Twenty-Five Tales of a Baital: Contes clàssics indis d'aventura, màgia i romanç, 1870.
# Pagès de remença

Un pagès de remença era un pagès de la Catalunya medieval que estava lligat, juntament a la seva família, a un mas o a les terres del seu senyor, que no podia abandonar si no era mitjançant el pagament d'una remença o pagament, i sempre que el senyor ho acceptés. Eren al voltant del 20% de les persones de la Catalunya Vella.
A més de la remença, aquests pagesos estaven obligats a pagar censos, parts de collites i moltes altres càrregues i serveis personals. També estaven sotmesos al poder jurisdiccional del senyor del castell, com a residents dins del seu terme, motiu pel qual en molts casos eren víctimes dels mals usos, i havien d'ocupar-se també de les seves obligacions amb l'Església.
Al segle xv els remences van provocar una revolta contra els senyors feudals com a conseqüència d'una greu crisi econòmica. La pressió que van exercir va provocar que es fes la reial provisió d'Alfons el Magnànim per atendre les seves demandes. En conseqüència, es va constituir el Gran Sindicat de Remença.
Alfons el Magnànim va anul·lar la remença el 1455, amb l'objectiu de disminuir el poder dels senyors feudals. Posteriorment, els pagesos de remença van protagonitzar la Guerra dels remences.

## Vegeu també

* Adscripció
* Remences
# Palmerstown

Palmerstown (en gaèlic irlandès Baile Phámar) és un barri de Dublín, al comtat de Dublín Sud, a la província de Leinster. Es troba a 8 kilòmetres a l'oest del centre de Dublín. L'àrea és rodejada al nord pel riu Liffey, a l'oest per Lucan i Clondalkin, al sud amb Ballyfermot i a l'oest amb Chapelizod.

## Situació

La zona està situada prop d'un encaix major de l'autovia M50 (Des del Nord cap al Sud) i la carretera N4 (des de l'Est a l'Oest). Abans de la construcció de la N4 (La qual funciona com l'artèria principal de tràfic entrant i sortint de la ciutat de Dublín des d'i cap a l'Oest). La vella carretera Lucan (Dublín) era el principal camí d'entrada a la ciutat des de l'Oest i passa a través del poble de Palmerstown.

## Townlands

La parròquia civil de Palmerstown és la parròquia més septentrional de la Baronia d'Uppercross. La major part de Palmerstown s'ha desenvolupat amb propòsits residencials, de transports i comercials. Els principals townlands són:
* Palmerstown Lower
* Palmerstown Upper
* Irishtown
* Saintlaurence
* Johnstown
* Palmerstown Manor
* Yellow Walls
* Fonthill
* Redcowfarm
* Woodfarm
* Quarryvale
* Brooklawn

## Centres d'interès

Palmerstown està situat prop del Centre Comercial Liffey Valley el qual s'assenta al costat oposat de la M50 i pren el seu nom del pintoresc Vall Liffey que s'assenta a la rodalia. Un dels seus pubs més famosos és «The Silver Granite», un edifici de dues plantes que va ser construït en 1963.
L'hospital Stewarts el qual proporciona cures a persones amb deficiències mentals, està situat just fos del poble de Palmerstown. L'impressionant edifici de l'hospital que mira cap al riu Liffey també és un centre administratiu per al Servei Executiu de Salut, el qual és responsable de proveir serveis socials a la població. L'hospital stewart també té una petita escola per a discapacitats mentals i un centre esportiu i d'oci per al públic en general, a més, també alberga un campament d'estiu tots els anys.

## Referències

* ↑ Placenames Database of Ireland - Palmerstown townlands
* ↑ http://www.toweygroup.com/silver_granite.html Arxivat 2014-10-31 a Wayback Machine. The Silver Granite.
# Omega (àlbum d'Enrique Morente)

Omega és un disc del cantant de flamenc Enrique Morente en col·laboració amb el grup de rock granadí Lagartija Nick. Va ser presentat al mercat el 1996 per la discogràfica El Europeo Música. El 2008 es va reeditar.
A l'àlbum s'adapten poemes de Federico García Lorca i temes del cantautor canadenc Leonard Cohen. Aquest disc ha estat tot un referent en la revolució del flamenc, i va obrir vies desconegudes fins al moment. Hi participen nombrosos artistes del flamenc, com ara Vicente Amigo, Tomatito, Estrella Morente, Isidro Muñoz o Cañizares, Leonard Cohen
Tal ha estat la repercussió d'aquesta obra, que cada cert temps Enrique Morente i el grup granadí van tornar a retrobar-se per presentar l'espectacle Omega en directe, com va succeir en el festival Primavera Sound 2008 celebrat a Barcelona, dins de la nova gira que es va realitzar aquest mateix any, que els va portar fins a Mèxic a presentar la seva obra.

## Referències

* ↑ «Enrique Morente i Lagartija Nick tornen per presentar 'Omega' a Barcelona, Madrid i el FIB de Benicàssim». Vilaweb, 21-04-2008. [Consulta: 18 març 2015].
* ↑ El disco que rompió el flamenco
Viccionari
# Jožin z bažin

Jožin z bažin (original del 1977) és una cançó d'un músic i humorista txec, Ivan Mládek, sent de les més conegudes. Fins i tot ell s'hi va referir a aquesta com "himne nacional" del seu programa de televisió "Countryshow". El gener del 2008, la cançó es va fer coneguda a Polònia on va guanyar diferents llistes d'èxits de ràdio. També és popular a Hongria, Àustria i Russia. A aquests països, té un bon grapat de seguidors que n'han fet blogs i versions en diversos idiomes. La cançó és una historieta d'humor absurd sobre un monstre misteriós menja persones que viu als pantans (Jožin z bažin, Pep dels pantans). A la cançó, el monstre és finalment derrotat amb un avió fumigador.
Molts catalanoparlants que coneixen aquesta cançó es deu a la seva aparició repetida a La Parabòlica de l'APM?.

## Història

La cançó és una paròdia de les noveles cavalleresques medievals on un cavaller despavorit salva a un regne remot, es casa amb la princesa i rep la meitat del regne com a ofrena.
Tot comença amb un home conduint per la regió txeca de Moràvia en un Škoda 100 i troba un poblat atemorit per un monstre (Jožin) que menja turistes de Praga. El president de la granja col·lectiva local (en txec: JZD) li promet la meitat del JZD i el casament amb la seva filla si caça al monstre. L'home demana un avió fumigador, l'única arma que se sabia que mataria al monstre. Acaba caçant a Jožin i decideix vendre'l a un zoo.

## Paròdies i versions

Un cabaret polonès que es deia Kabaret pod Wyrwigroszem va crear una paròdia de "Jožin z bažin" titulat "Donald marzy" ('Els somnis de Donald'). El protagonista de la cançó és Donald Tusk,el primer ministre polonès.
La banda russa Мурзилки International va fer una paròdia en rus amb el títol de "Путин едет в Пикалёво" ("Putin va a Pikalyovo").
Hi ha una versió en serbi: "Medo Brundo" - Brundo l'os.
També hi ha moltes altres paròdies en letó de les quals la majoria són sobre els polítics més infames i l'ex-primer ministre Andrius Kubilius.
Ivan Mládek i la Banjo Band van fer una versió polonesa de "Jožin z bažin".
Metallica va versionar la cançó durant un concert a Praga al 2018.

## Referències

* ↑ «Metallica zahrála v Praze Jožina z Bažin» (en czech), 03-04-2018. [Consulta: 3 abril 2018].
* ↑ «Metallica zahrála v Praze. Došlo i na Jožina z bažin a práškovací letadlo» (en czech), 03-04-2018. [Consulta: 3 abril 2018].

## Vegeu també

* Ivo Pešák
* Ivan Mládek
* Banjo Band

## Enllaços externs

* Vídeo amb subtítols en txec a YouTube
* Vídeo original amb major qualitat a YouTube
* Partitura a musescore.com
# Benquerencia de la Serena

Benquerencia de la Serena és un municipi de la província de Badajoz, a la comunitat autònoma d'Extremadura.

## Demografia

Variació demogràfica del municipi entre 1991 i 2004 :
| 1991 | 1996 | 2001 | 2004 |
| 1190 | 1117 | 985 | 969 |

## Història

A la pedania d'Helechal es va dur a terme l'assassinat de quatre presos polítics l'1 de febrer de 1949, fet conegut com els assassinats del cortijo de l'Enjembraero.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Lazo

Lazo (en rus: Лазо) és un poble del krai de Kamtxatka, a Rússia, que el 2020 tenia 344 habitants. Pertany al districte de Mílkovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Mart

«Mart» té aquests significats:
* Mart (mitologia), déu de la guerra de la mitologia romana
* Mart (planeta), quart planeta del Sistema solar
* Mart (carnívor), mustèlid carnívor, del gènere Martes
* Mart (Texas), localitat de l'estat de Texas
* Mart (pel·lícula), pel·lícula de 1998 dirigida per Jon Hess
# Palmetto (Florida)

Palmetto és una població dels Estats Units a l'estat de Florida. Segons el cens del 2000 tenia 12.571 habitants.

## Demografia

Segons el cens del 2000, Palmetto tenia 12.571 habitants, 4.448 habitatges, i 3.046 famílies. La densitat de població era de 1.123,5 habitants/km².
Dels 4.448 habitatges en un 28,1% hi vivien nens de menys de 18 anys, en un 51,1% hi vivien parelles casades, en un 13,2% dones solteres, i en un 31,5% no eren unitats familiars. En el 26,2% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,07.
Per edats la població es repartia de la següent manera: un 26,3% tenia menys de 18 anys, un 8,9% entre 18 i 24, un 24,7% entre 25 i 44, un 20,2% de 45 a 60 i un 19,9% 65 anys o més.
L'edat mediana era de 37 anys. Per cada 100 dones de 18 o més anys hi havia 95,7 homes.
La renda mediana per habitatge era de 34.093 $ i la renda mediana per família de 40.132 $. Els homes tenien una renda mediana de 26.526 $ mentre que les dones 21.290 $. La renda per capita de la població era de 17.724 $. Entorn del 9,5% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palmetto». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Palmetto». American Fact Finder. Oficina del Cens dels Estats Units, 12-01-2010.
# Omega2 d'Aquari

Omega² d'Aquari (ω² Aquarii) és la designació Bayer per a un sistema d'estrella triple en la constel·lació equatorial d'Aquari. Es pot veure a simple vista, amb un magnitud aparent visual de 4.49. La distància aproximada a aquesta estrella, 149 anys llum (46 parsecs), és conegut pels mesuraments de paral·laxi presos durant la missió Hipparcos.

## Referències

* ↑ Afirmat a: Catalogue of two-dimensional spectral types for the HD stars, Vol.4. Indicat a la font segons: SIMBAD. Autor: Nancy Houk. Llengua del terme, de l'obra o del nom: anglès. Data de publicació: 1988.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 01-01-2012. DOI: 10.1051/0004-6361/201117691.
* ↑ Norberto Castro «The IACOB project. III. New observational clues to understand macroturbulent broadening in massive O- and B-type stars» (en anglès). Astronomy and Astrophysics, 19-12-2016. DOI: 10.1051/0004-6361/201628541.
* ↑ Afirmat a: Gaia DR3. Indicat a la font segons: SIMBAD. Llengua del terme, de l'obra o del nom: anglès. Data de publicació: 13 juny 2022.
* ↑ Eggleton, P. P.; Tokovinin, A. A. «A catalogue of multiplicity among bright stellar systems». Monthly Notices of the Royal Astronomical Society, 389, 2, 01-09-2008, p. 869–879. DOI: 10.1111/j.1365-2966.2008.13596.x.
* ↑ Nicolet, B. «Photoelectric photometric Catalogue of homogeneous measurements in the UBV System». Astronomy and Astrophysics Supplement Series, 34, 1978, p. 1–49.
* ↑ van Leeuwen, F. «Validation of the new Hipparcos reduction». Astronomy and Astrophysics, 474, 2, 01-11-2007, p. 653–664. DOI: 10.1051/0004-6361:20078357.
# L'Anunciació (Mestre de la Seu d'Urgell)

L'Anunciació és un quadre del Mestre de la Seu d'Urgell, pintat cap a 1490, que actualment forma part de la col·lecció permanent del Museu Nacional d'Art de Catalunya.

## Descripció

Representa el tema de l'anunciació, que s'esdevé a l'interior d'una casa. Ell lliri, símbol de la puresa de Maria es troba en un gerro, a l'esquerra. L'arcàngel Gabriel porta el filacteri amb les paraules que va pronunciar i fa el gest de l'eloqüència. Apareix també el colom blanc, símbol de l'Esperit Sant. En aquesta obra hi ha un sistema de construcció de l'espai pictòric que introdueix, per primera vegada a Catalunya, unes determinades convencions espacials fonamentades en la lectura de la invenció de Brunelleschi. L'autor va destacar certs detalls amb pa d'or.
L'obra probablement formava part del mateix retaule que el sant Jeroni penitent. El pintor reconstrueix el model de la caixa espacial per traçar les ortogonals que convergeixen en un mateix punt de fuga. La incorporació d'aquest recurs metodològic, però, no s'aplica a tot el conjunt de la taula.

## Referències

* ↑ Fitxa de l'obra al web del MNAC.
* ↑ Comentari de l'obra al web del MNAC

## Bibliografia

* DDAA. Museu Nacional d'Art de Catalunya. Barcelona: Generalitat de Catalunya, 2009. ISBN 978-84-8043-198-9.
# Ani DiFranco (àlbum)

Ani DiFranco és l'àlbum debut de la cantant i compositora Ani DiFranco, publicat al novembre de 1990.
Originalment aquest disc va sorgir de la gravació de 500 còpies en casset d’una maqueta que DiFranco venia en els seus concerts per cobrir la creixent demanda per part dels fans. Al fundar la seva pròpia discogràfica aquell mateix any, Righteous Babe Records, ja va distribuir i vendre el disc pels canals habituals.
L’àlbum va ser reeditat en vinil a l’agost del 2016. Al 2019 es va publicar una versió remasteritzada.

## Llista de cançons

Totes les cançons foren escrites i compostes per Ani DiFranco.
* CD pista extra

### Reedició en vinil (2016)
## Personal

* Ani DiFranco – veu, guitarra acústica

### Producció

* Producció – Ani DiFranco, Dale Anderson
* Enginyeria – John Caruso
* Masterització – Ed Stone
* Fotografia – Scot Fisher, Jim Bush
* Disseny – Vicky Vullo, Dave Meinzer

#### Reedició 2019

* Producció – Ani DiFranco
* Masterització – Brent Lambert
* Disseny – The White Bicycle

## Referències

* ↑ Allmusic review
* ↑ Brackett, Nathan; Christian Hoard. The Rolling Stone Album Guide. New York City, New York: Simon and Schuster, 2004, p. 236–7. ISBN 0-7432-0169-8.
* ↑ Slant review
* ↑ «Ani DiFranco - Biography | Billboard», 23-09-2016. Arxivat de l'original el 2016-09-23. [Consulta: 1r gener 2022].
* ↑ «Ani DiFranco- Ani DiFranco Vinyl – Righteous Babe Records» (en anglès). Arxivat de l'original el 2022-01-01. [Consulta: 1r gener 2022].
* ↑ «Ani DiFranco (2019 Remastered) – righteousbabe» (en anglès).
# Fembra Morta (Castellolí)

La Fembra Morta és una muntanya de 685 metres que es troba entre els municipis de Castellolí i Piera, a la comarca de l'Anoia.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Letka

El riu Letka (en rus Летка) passa per la República de Komi i l'óblast de Kírov, a Rússia. És un afluent del riu Viatka. Té una longitud de 260 km i una conca de 3.680 km². El seu cabal mitjà és de 20,6 m³/s a 45 km de la desembocadura. És navegable al seu curs inferior.
# Mart Laar

Mart Laar (Viljandi, 22 d'abril de 1960) és un polític d'Estònia i d'historiador. Ha ocupat el càrrec de Primer Ministre d'Estònia dues vegades (1992-1994 i 1999-2002).

## Biografia

Laar es va graduar a la Universitat de Tartu el 1983, va obtenir un doctorat a la mateixa universitat el 1995. Autor de diversos tractats sobre la història d'Estònia i Rússia, ha ensenyat la història de Tallinn i va ser president del Consell de la fundació històrica per Patriomoni Estònia, la Societat per la Protecció de la història d'Estònia i l'Associació Estoniana d'Estudiants Universitaris. La seva major influència va ser la Guerra en els Boscos: La Lluita d'Estònia per la supervivència, 1944-1956, publicat en anglès el 1992 i dedicada als "germans del bosc", els partidaris de la resistència anti-soviètica.

## Carrera política
### Primera etapa (1992-1994)

El 21 d'octubre de 1992, els membres del partit conservador Unió Pro Pàtria van per al Riigikogu (Parlament estonià) primer ministre d'Estònia. El seu govern va ser el primer executiu després de la fase de transició després de la recuperació de la independència del país. Aquest primer gabinet va caure el 1994 després d'un escàndol financer.

### Segona etapa (1999-2002)

El 1999 va formar el seu segon govern, que va destacar pel gran impuls donat a l'economia del país en la preparació d'Estònia per entrar a la Unió Europea. L'executiu va deixar caure el 2002.
A les eleccions parlamentàries d'Estònia de 2007 va ser el candidat a Primer Ministre per Unió de Pro Pàtria i Res Pública, sent els resultats decebedors (17,9%, 14% menys en comparació amb les eleccions anteriors).